open-index/open-wikipedia-markdown huggingface dataset:
Musiqq

**Musiqq** er ein latvisk popduo. Duoen består av Marats Ogļezņevs og Emīls Balceris. Dei representerte Latvia i Eurovision Song Contest 2011 med songen «Angel In Disguise». Songen kvalifiserte seg ikkje til finalen.
Loúkas Jórkas

**Loúkas Jórkas** () er ein gresk-kypriotisk songar. Han var den fyrste vinnaren av den greske versjonen av *[[X Factor Hellas|X Factor]]*. Saman med Stereo Mike representerte han Hellas i Eurovision Song Contest 2011, og vann den fyrste semifinalen og enda på sjuandeplass i finalen.
Ivinghoe Beacon

**Ivinghoe Beacon** er ein ås og eit landemerke i Chiltern Hills med ei høgd på 233&nbsp;moh. Han ligg nær landsbyane Ivinghoe i Aldbury i Buckinghamshire, Ashridge Estate og landsbyen Little Gaddesden i Hertfordshire og vert styrt og eigd av National Trust. Ivinghoe Beacon ligg mellom byane Dunstable i Berkhamsted og Tring. Han er utgangspunktet for Icknield Way ia ust og the Ridgeway i vest. 

I motsetnad til kva mange trur, så er ikkje Ivinghoe Beacon høgare enn 249 meter over havet, som er det høgaste punktet til Ivinghoe Hills, som er knytt til sjølve landemerket. Beacon Hill, som han tidlegare vart kalla, er 233 meter over havet, 16 meter lågare enn nabohøgda. 

## Kjelder

**Denne artikkelen bygger på «[[:en:Ivinghoe Beacon|Ivinghoe Beacon]]» frå ,  den 20. mars 2011.* 
*** oppgav desse kjeldene:*
Castle Hill i Cambridge

**Castle Hill** er ein ås i Cambridge i England, nær Castle. Hovudkvarteret til Cambridgeshire grevskapsråd ligg like ved Castle Hill.

Det låg tidlegare ein busetnad på åsen, nord for River Cam. Det er funne spor etter aktivitet frå tida før Romarriket, medan romarane grunnla byen Duroliponte her. Det var ein høvande plass å krysse elva på. På denne tida var det så langt opp elva det var mogeleg å kome. St Peter's Church, som ligg halvvegs opp i åsen, har nokre bitar av romersk teglstein i murane. 

I angelsaksartida vart åsen nytta som forsvar. I 1068 bygde normannarane Cambridge Castle på åsen. Slottet finst ikkje lenger, berre ruinane Castle Mound.

## Kjelder

**Denne artikkelen bygger på «[[:en:Castle Hill, Cambridge|Castle Hill, Cambridge]]» frå ,  den 20. mars 2011.* 
*** oppgav desse kjeldene:*
Bronkietreet

**Bronkietreet**, eller **bronkiane**, er ei forgreining av luftrøyret som finst innvendig i lungene. I likskap med luftrøyret består bronkiane av bruskringar i ulik storleik, bunde saman av eit sterkt lag av bindevev, slik at det vert danna eit bøyeleg og elastisk røyr.

Den første delen av luftrøyret i kvar lunge vert kalla **hovudbronkien** (*bronchus principalis*) og sit plassert i lungerota (*hilus*). Dette kan vi sjå på som stammen i bronkietreet, som altså er ei treliknande forgreining av luftrøyret som finst i kvar lunge. Forgreiningane som går ut frå stammen (hovudbronkien) vert kalla **bronkiegreiner** eller **bronkiolar** (*bronchus lobaris primerior*, *bronchus lobaris interior*), medan dei aller finaste forgreiningane på bronkiolane vert kalla lungeblærer eller alveolar. Alveolane er omgjevne av kapillarnettet i lungene, der all utskifting (oksygen tilførast og karbondioksid blir skild ut) mellom blod og luft går føre seg.

Bronkieveggene består av glatt muskulatur som på innsida er dekt av ei slimhinne. Slimhinna har i tillegg til slimceller òg såkalla flimmerepitelceller, celler med mikroskopiske hår som gjer desse cellene bevegelege. Dette er celler som opptrer i grupper og rører seg rytmisk saman, slik at det oppstår ei kontinuerleg bølgjande rørsle som skyv slimet i retning av svelget. Slim som cellene av ulike årsaker ikkje klarer å få ut i svelget vert hosta opp.

## Sjå òg
* Andedrettssystemet
* Luftrøyr
* Lunge
* Alveol

## Kjelder

**Denne artikkelen bygger på «[[:nb:Bronkietreet|Bronkietreet]]» frå ,  den 20. mars 2011.*
Dyst

**Dyst** er ei tevling mellom riddarar med lanse og hest. 

## Dyst i mellomalderen
Dyst var ei av mange former for idrett knytt til kamp i mellomalderen. Dyst i mellomalderen var ein farleg idrett, og det hende at utøvarar døydde. Til dømes døydde Henrik den andre av Frankrike då motstandaren si lanse splintra i visiret på hjelmen hans. Kongen vart blind og døydde av skadane. Dyst var eit seint tilskot til riddarturneringer. 

## Moderne dyst
Moderne dyst er ein ung sport som ikkje har standariserte reglar. Tryggleiksreglane kan variere, og utøvarane må sette seg inn i dei ved kvar tevling. Ved nokre høve rir ryttarane fullkontakt mot kvarandre. Tuppen på lansa kan vere laga av balsatre for at han skal knekke, så ingen skal kome til skade. Knekt tupp på lansa markerer treff. Ved tevlingar i dyst i våre dagar, er det vanlegvis ikkje meininga å slå motstandaren av hesten. 

## Anna
Dyst har sett spor etter seg i språket; til dømes er *klar til dyst* eit ikkje uvanleg uttrykk.

## Bakgrunnsstoff
*''Ridder til VM, Romerikes Blad 10.07.2010''
*''Verdens beste riddere er norske! Hest.no 16.07.2010'' 
*http://www.riddersport.no/''Riddersport.no''
Haddington Hill

**Haddington Hill** er ein ås i The Chilterns og det høgaste punktet i det engelske grevskapet i Buckinghamshire. Dette punktet er på 244 m (801 ft) og ligg i Pavis Wood, på austryggen av åsen nær fylkesgrensa.
På nordaustsida ligg Coombe Hill, som ikkje må forevkslast med Coombe Hill 4&nbsp;km mot sørvest. 

Haddington Hill er eigd av Forestry Commission, og skogområdet Wendover Woods dekker det meste av åsen. Det går mange stiar gjennom skogen og det ligg ein parkeringsplass nær toppen mellom trea. Den flate toppen gjer det vanskeleg å finne den nøyaktige toppen, men inne i skogen, aust for parkeringsplassen, står det ein stor stein med påskrifta «Highest Point of the Chiltern Hills». Det er dårleg med utsikt på toppen på grunn av skogen rundt. 

## Kjelder


**Denne artikkelen bygger på «[[:en:Haddington Hill|Haddington Hill]]» frå ,  den 20. mars 2011.*
Love Her Madly

«**Love Her Madly**» er ein song av The Doors frå 1971 som er på *[[L.A. Woman]]*, det siste albumet deira med frontmannen Jim Morrison. Songen var skriven av gitaristen Robby Krieger. Jerry Scheff spelar bass på songen. Songen vart gjeven ut på singel i april 1971 og vart ein av dei største hittane til The Doors med ein 11. plass på Billboard Hot 100 i USA. Han gjekk heilt til 4. plass på singellista i Australia. 

I 2000 spelte Krieger, John Densmore og Ray Manzarek inn ei ny versjon av «Love Her Madly» med Bo Diddley for hyllestalbumet til the Doors kalla *[[Stoned Immaculate]]*.

Songen vart nytta i  filmen *[[Forrest Gump]]* frå 1994.   

Songen er òg spelt inn av pianist George Winston på albumet *[[Night Divides the Day - The Music of the Doors]]*.

## B-side
B-sida til singelen er ein av berre tre B-sider av The Doors som ikkje vart gjeven ut på eit studioalbum. «(You Need Meat) Don't Go No Further» vart sidan først gjeven ut på samleplata *[[Weird Scenes Inside the Gold Mine]]*. Songen er òg som bonusspor på 2007-utgåva av *L.A. Woman*.

## Medverkande
*Jim Morrison - vokal, tamburin
*Robby Krieger - elektrisk og akustisk gitar
*Ray Manzarek - spikerpiano, Vox Continental
*John Densmore - trommer
*Jerry Scheff - bassgitar

## Salslister

## Kjelder

**Denne artikkelen bygger på «[[:en:Love Her Madly|Love Her Madly]]» frå ,  den 20. mars 2011.*
Coombe Hill i Buckinghamshire

**Coombe Hill** er ein ås i Chilterns  i Buckinghamshire i England. Han ligg ved sidan av grenda Dunsmore, nær den vesle byen Wendover og ovanfor Aylesbury Vale. Han må ikkje forvekslast med Coombe Hill i Haddington Hill, nokre kilometer lenger nordaust. 

Mesteparten av åsen var ein gong ein del av landeigedommen Chequers, men vart gjeven til National Trust av dei britiske styresmaktene då desse fekk eigedomen i 1920-åra. 

Åsen er 260 meter høg. Det står eit krigsminnesmerke for dei falne i den andre boarkrigen på toppen av åsen. Dette var eit av dei første og største døma på krigsminnesmerke som vart sett opp til minne for dei falne, og ikkje berre til minne om store sigrar, som gjerne var vanlegare. Monumentet er godt synleg frå området kring og vart reist i 1904. 

## Kjelder

**Denne artikkelen bygger på «[[:en:Coombe Hill, Buckinghamshire|Coombe Hill, Buckinghamshire]]» frå ,  den 20. mars 2011.*  

## Bakgrunnsstoff
Songen L.A. Woman

«**L.A. Woman**» er ein song av det amerikanske bandet The Doors. Songen er tittelsporet på albumet *[[L.A. Woman]]* frå 1971, det siste albumet med frontmannen Jim Morrison før han døydde.

I avslutninga på songen syng Morrison fleire gonger **Mr. Mojo Risin',** som er eit anagram av «Jim Morrison».

Songen vart spelt inn i The Doors Workshop på Santa Monica Boulevard i West Hollywood i Los Angeles, mellom desember 1970 og januar 1971. Marc Benno var andregitarist på innspelinga, medan Jerry Scheff spelte bassgitar.

Albumversjonen startar med eit bassriff som høyrest ut som «God Save the Queen» eller «My Country Tis of Thee».

## Video
I 1985, 14 år etter Morrison døydde, regisserte Ray Manzarek ein musikkvideo for songen. Han vart vist på MTV og finst i Doors-filmen *Dance on Fire*.

## Andre versjonar
*Leningrad Cowboys spelte songen på *[[1917-1987]]* frå 1988.
*Billy Idol spela songen i 1990 på albumet *[[Charmed Life]]*.
*Tommy Krash. and Sinn var påverka av songen på «Science Girl», den første singelen frå albumet *Jailbait* i 2003
*Ein remiks av Paul Oakenfold vart nytta i andre episode av *[[Californication]]*.
*Jane's Addiction spela songen som ein del av «L.A. Medley», i lag med songane «Nausea» og «Lexicon Devil».
*Particle spela songen i lag med Robby Krieger på *[[Transformations Live]]*.
*Verdsmusikkbandet Days of the New spela songen på Doors-hyllestalbumet *[[Stoned Immaculate: The Music of The Doors]]*.
*«Weird Al» Yankovic spela ein liten del av songen på den første polkamedleyen sin, «Polkas on 45» frå det andre albumet hans, "Weird Al" Yankovic in 3-D.

## Kjelder

**Denne artikkelen bygger på «[[:en:L.A. Woman (song)|L.A. Woman (song)]]» frå ,  den 20. mars 2011.* 
*** oppgav desse kjeldene:*
*Total Guitar, Mai 1998, #43:86-96, Classic Track: LA Woman: The Doors by Joe Bennett (text) and Kit Morgel (song transcription)
*http://www.songfacts.com/detail.php?id=276
*[ Allmusic entry, accessed 6/6/06]
Riders on the Storm

«**Riders on the Storm**» er ein song av The Doors frå albumet *[[L.A. Woman]]* i 1971. Han nådde 14. plass på Billboard Hot 100 i USA og 22. plass på den britiske singellista. I Nederland gjekk han til 7. plass.

## Oversyn
I følgje bandmedlem Robby Krieger var dei inspirert av songen «(Ghost) Riders in the Sky: A Cowboy Legend». songen vert spelt i E dorisk skala, og nyttar lydeffektar av torevêr og regn, i tillegg til Ray Manzarek sitt Fender Rhodes elektriske piano som spelar og etterliknar lyden av regn.

Songen vart spelt inn i Doors Workshop i desember 1970 med produsent Bruce Botnick. Jim Morrison spelte inn hovudvokalen og kviskra så teksten over dei for å skape ein ekkoeffekt. Dette var den siste songen dei fire medlemmane av The Doors spela inn i lag, samt den siste innspelte songen til Morrison som vart gjeven ut. Singelen kom ut i 1971, kort tid før Morrison døydde.

Den tidlegare produsenten til The Doors, Paul Rothchild, forlet innspelingane fordi han ikkje likte albumet og denne songen, som han kalla «cocktailmusikk». Lydteknikaren Bruce Botnick tok då over som produsent.

Trommeslagaren i bandet John Densmore skreiv i 1990 ei bok kalla *Riders On The Storm* om livet sitt og perioden hans i The Doors.

I november 2010 vart songen innlemma i Grammy Hall of Fame i kategorien Rock.

Den einaste gongen songen vart spelt på konsert med Jim Morrison var den 11. desember 1970 i Dallas i Texas.

## Salslister

## Salstrofé

## Andre versjonar
*Annabel Lamb spelte songen i 1983 og nåded 23. plass på NME-lista i Storbritannia. 
*Brutal Bill sampla mykje av songen på sin «Woman Of Angels» i 1998. 
*The Jacka sampla det meste av songen i 2008 for songen «Storm». 
*Creed spela songen i 2000 for albumet *[[Stoned Immaculate]]*.
*Infected Mushroom remiksa songen for *[[Legend of the Black Shawarma]]*.
*Nightmares on Wax remiksa songen for *The best of the doors* frå 2002. 
*Snoop Dogg spela songen i 2003 for spelet *[[Need for Speed: Underground 2]]*, i ein remiksa versjon produsert av Fredwreck. 
* Dancing Fantasy spela songen i 1991 på albumet *California Grooves*.
*Blondie gav ut ein mashup-versjon av songen i 2004 kombinert med deira eigen «Rapture» frå 1981. 
*Dezperadoz spela songen i 2008 for albumet *An Eye for an Eye*.
*Wolfmother spela songen live på Outside Lands 2010, blanda med sin eigen «The White Unicorn».
*Carlos Santana spela songen i 2010 for albumet *[[Guitar Heaven: The Greatest Guitar Classics of All Time]]*.  Denne versjonen har med Chester Bennington (frå Linkin Park) på solovokal og Ray Manzarek (frå The Doors) på klaverinstrument, som han gjorde på originalen.

## Kjelder

**Denne artikkelen bygger på «[[:en:Riders on the Storm|Riders on the Storm]]» frå ,  den 20. mars 2011.* 
*** oppgav desse kjeldene:*
Other Voices

***Other Voices*** er eit studioalbum frå 1971 av The Doors og det første dei gav ut etter at frontmann og vokalist Jim Morrison døydde.

Albumet nådde 31. plass på den amerikanske albumlista. 

## Innspeling
Innspelinga av albumet byrja medan vokalisten Jim Morrison var på ferie i Frankrike. Songen «Down on the Farm» vart visstnok skriven under innspelinga av det førre albumet, men Morrison ønskte ikkje å ha med denne songen av ukjende årsaker. I følgje Manzarek vart somme av songane innøvd med Morrison før han reiste til Paris.

Dei tre gjenverande medlemmane kom saman og gav ut albumet i oktober, tre månader etter Morrison døydde. Klaverspelar Ray Manzarek og gitarist Robby Krieger tok over som songarar. 

## CD-utgåver
Albumet vart først gjeve ut på CD i oktober 2006 i lag med det siste Doors-albumet, *[[Full Circle av The Doors|Full Circle]]*.

## Innhald

## Medverkande
**The Doors**
*John Densmore – trommer
*Robby Krieger – gitar, vokal, munnspel
*Ray Manzarek – klaverinstrument, vokal, klaver bass

**Andre musikarar**

*Jack Conrad – bass på «In the Eye of the Sun», «Variety Is the Spice of Life» og «Tightrope Ride»
*Jerry Scheff – bass på «Down On The Farm», «I'm Horny, I'm Stoned» og «Wandering Musician»
*Wolfgang Melz – bass på «Hang on to Your Life»
*Ray Neapolitan – bass på «Ships w/Sails»
*Willie Ruff – akustisk bass på «Ships w/Sails»
*Francisco Aguabella – Perkusjon på «Ships w/Sails» og «Hang on to Your Life»
*Emil Richards – marimba, dingeldangel og visvas på «Down on the Farm»

**Teknisk**
*The Doors - produsentar
*Bruce Botnick - produsent, lydteknikar
*Ron Raffaelli – fotografi

## Salslister
; Album
Billboard (Nord-Amerika)

; Singlar

## Kjelder

**Denne artikkelen bygger på «[[:en:Other Voices (The Doors album)|Other Voices (The Doors album)]]» frå ,  den 20. mars 2011.* 
*** oppgav desse kjeldene:*
Polo

**Polo** er ein lagidrett som oftast går føre seg til hest. Der finst andre versjonar av polo, til dømes elefantpolo, men hesteversjonen er vanlegast og mest kjend.

## Reglar
Polo går ut på å treffe motstandarlaget sitt mål med ein liten ball. For å treffe ballen vert ei lang kølle nytta. Det er fire hestar og fire ryttarar på kvart lag, og tevlinga går vanlegvis føre seg på ei stor grasbane. Ved innandørspolo er der tre spelarar på kvart lag.

## Historie
Polo oppstod i Austen og har ei over tusen år lang historie. Somme hevdar at polo fyrst vart spela i Persia (som er Iran i dag), medan andre hevdar at poloen sine røter er indiske. Seinare har mellom anna det britiske imperiet vore med på å spreie polosporten vidare. I dag er Argentina eit av landa som utmerkar seg. Polo var med i det olympiske programmet under fem sommar-OL. Fyrste gongen var i 1900 i Paris og siste gongen var i 1936 i Berlin.

## Bakgrunnsstoff
*Polo comes back home to Iran (BBC) (Eng)
*Polo at its Birthplace: How Polo is Played in Manipur? (Eng)
Frithjof Prydz

**Frithjof Prydz** () var ein norsk skihoppar og tennisspelar frå Oslo. Han vart individuell noregsmeister i skihopping to gongar, og i tennis tre gongar.

## Skihopp
Skihopparen Prydz slo gjennom då han i 1968 i Løklibakken i Ørskog vart nummer fire i noregsmeisterskapen i normal bakke. I NM-renna for 1971 vart han nummer to i normalbakken og tre i den store bakken. Same sesongen tok han sin einaste internasjonale siger då han vann hopprennet i Lahti. I 1972 tok han sin første NM-tittel med gull i storbakken, Ingolf Mork og Bjørn Wirkola kom på dei andre medaljeplassane. I 1973-sesongen delte han gullmedaljen med Lars Grini i normalbakkerennet, medan det vart bronse i storbakken.  Prydz tok si siste NM-medalje i 1975, eit sølv i storbakken, bak Odd Grette, men føre den nye NM-kongen Johan Sætre. Prydz tevla for osloklubben Ready.

### Besteplasseringar i internasjonale meisterskap og renn
*1970: Nr 6 i Holmenkollen
*1971: Siger i Lahti
*1972: Nr 8 i Lahti
*1972/73: Nr 15 i Oberstdorf
*1975: Nr 4 i Holmenkollen

### Medaljar og besteplasseringar i noregsmeisterskap
*Ski-NM 1968: Nr 4 i normalbakken i Ørskog
*Ski-NM 1970: Nr 8 i storbakken i Meldal
*Ski-NM 1971: Sølvmedalje i normalbakken i Rælingen, og bronsemedalje i storbakken i Bærum
*Ski-NM 1972: Gullmedalje i storbakken i Trondheim
*Ski-NM 1973: Gullmedalje i normalbakken i Vang og bronsemedalje i storbakken på Lillehammer
*Ski-NM 1974: Nr 8 i storbakken i Meldal
*Ski-NM 1975: Sølvmedalje i storbakken i Bærum

## Tennis
Prydz fekk med seg 21 NM-titlar i tennis, og spela 15 Davis Cup-kampar (4 sigrar og 11 tap).
*Utandørs: 
**Menn single: 1968
**Menn double: 1969, 1973, 1974 
**Mixed double: 1970-1972, 1974, 1976, 1977, 1979 
*Innandørs: 
**Menn single: 1979, 1980
**Mixed double: 1968, 1976, 1977, 1979, 1980, 1985

*Ellen Grindvold frå Oslo Tennisklubb var Prydz sin makker i mixed double.

For sine prestasjonar som skihoppar og tennisspelar mottok Frithjof Prydz Egebergs Ærespris i 1971.

## Kjelder
**Sportsboken*, aktuelle årgangar
*Bokmålswikipedia

;Notar
Roar Hagen

**Roar Hagen** () er ein norsk avisteiknar og illustratør.

Han har utdanning  som grafisk formgivar. Han starta  som avisteiknar i Sunnmørsposten i 1975. I åra 1978 til 1986 var han i Stavanger Aftenblad. Frå 1986 har Roar Hagen vore avisteiknar i VG. Frå 1989 har han vore tilslutta Cartoonists & Writers Syndicate i New York, som formidlar teikningar til rundt 200 aviser og magasin over hele verda. Han har hatt teikningar i mellom anna Die Zeit, International Herald Tribune, Der Spiegel, Newsweek og Time Magazine. 

Han har gjeve ut bøkene *(Ikke bare) djevelstreker* og  *Den norske fortellingen*, sistnemnde eit utval av teikningar med kommentarar frå dei siste 40 åra. Saman med Arill Riise har han gjeve ut  *Livet på Sunnmøre blant bona og dæmmagutta* (1998) og *Sild og Grandiosa* (2006).

Roar Hagen er far til skodespelaren Pål Sverre Valheim Hagen.

## Prisar og utmerkingar
*1997, 2007 og 2015: Årets avistegning
*2004: International Caricatura Politica Award, Forte dei Marmi Italia

## Verkliste
* 2003: *(Ikke bare) djevelstreker*, Schibsted
* 2016: *Den norske fortellingen: Fire tiår slik en tegner ser det* Vigmostad og Bjørke, 2016 ISBN 9788251687256

## Kjelder

*Knut Olav Åmås [red.]: «Hagen, Roar» i *Hvem er hvem?* (Aschehoug, 2008)
----
**Denne artikkelen bygger på «[[:nb:Roar Hagen|Roar Hagen]]» frå ,  den 20. mars 2011.*
Ingrid Bjerkås

**Ingrid Bjerkås** () var den første kvinnelege presten i Den norske kyrkja (men ikkje i Noreg som det ofte vert sagt, då Metodistkyrkja i Noreg var tidlegare ute).  

Bjerkås vart cand. theol ved Universitetet i Oslo i 1958. Ho tok praktisk-teologisk eksamen i 1960. 19. mars 1961 vart ho ordinert av Hamar-biskopen Kristian Schjelderup i Vang kyrkje.

Bjerkås var sokneprest til Berg og Torsken på  Senja frå 14. april 1961 til 1965. Etter det var ho prest ved Martina Hansens hospital i Bærum.

Ingrid Bjerkås sat på Grini fangeleir frå 17. desember 1943 til 31. januar 1944.

I 1966 gav ho ut sjølvbiografien *Mitt kall*. Same året fekk ho Petter Dass-medaljen.

## Kjelder

**Denne artikkelen bygger på «[[:nb:Ingrid Bjerkås|Ingrid Bjerkås]]» frå ,  den 20. mars 2011.*
Hans Bjørnstad

**Hans Bjørnstad** () var ein norsk skihoppar frå Lier. Han representerte Ski- og Ballklubben Drafn og vart verdsmeister i skihopp i 1950 i Lake Placid.

## Aktiv
Bjørnstad vann fem førstepremiar i hopprenn i 1946-sesongen, og han vart nummer tre i junior-NM og nummer 5 i Holmenkollen. Året etter vart han nummer 6 i noregsmeisterskapen. I 1948 vann han fem skirenn, mellom anna krinsmeisterskapen, og han tok ein sjetteplasss i Holmenkollen. Også i 1949 vart han nr 6 i Holmenkollen, men vann hopprenn både i Drafnkollen og Skuibakken. Viktigast i 1949-sesongen var nok likevel at han vart med i uttakingsrennet til verdsmeisterskapen 1950.

Kring juletid 1949 reiste Bjørnstad til Skuibakken i Bærum for å trene med landslaget, etter oppfordring frå den sentrale idrettsleiaren Hansteen Johansen. Det enda med at Bjørnstad kom med i hopptroppa til VM i Lake Placid, som sjuandemann på laget. Etter nokre oppvarmingsrundar i OL-bakken var det ingen tvil om at han måtte få starte i VM-hopprennet. Bjørnstad presterte over evne i tevlinga, og vart verdsmeister med klar margin. Han hadde dei to lengste hoppa i tevlinga, 68 meter og 68,5 m, og fekk seks poeng meir enn svensken Ture Lindgren. På bronseplasss kom Arnfinn Bergmann.

Same året som Bjørnstad tok VM-gull, vart han også nummer to i Holmenkollen og fekk sølvmedaljen i NM. Han kom ikkje med til OL i Oslo 1952, men viste si klasse då han slo til med 127 meter, hans lengste hopp nokon gong, og vart bestemann under eit kvalifikasjonsrenn i Oberstdorf 27. februar 1952.

Tida rundt Bjørnstads gjennombrot var ei brytningstid i internasjonal hoppsport. Bjørnstad prøvde nye teknikkar. Mellom anna prøvde han ut ein ny type sats som seinare vart kalla «fartssats».

### Besteplasseringar i internasjonale meisterskap og renn
*1948: Nr 6 i Holmenkollen
*1950: Verdsmeister i Lake Placid. Nr 2 i Holmenkollen
*1951: Nr 7 i Holmenkollen
*1952: Nr 6 i Holmenkollen

### Medaljar og besteplasseringar i noregsmeisterskap
*1950: Sølvmedalje i Skuibakken i Bærum, 0,9 poeng bak Torbjørn Falkanger
*1952: Bronsemedalje i Porsgrunn

## Kjelder
*Bokmålswikipedia
Etne Sparebank

**Etne Sparebank** har ei lang historie. Planen for Etne Sparebank vart stadfesta ved kgl. res. 18.april 1860. Banken feira 150 års jubileum i 2010.
I 1860 vart det valt inn bønder frå dei ulike sokn i Etne til styret. Ein skulelærar/klokkar vart tilsett som kasserar.
Etter kvart fekk banken vera med på å gjera det lettare for næringslivet og dermed skape framgang i bygda. Banken har på svært mange måtar vore ein viktig del av historia til Etne og alle som har budd og som bur der. 

Eit av føremåla til banken er å gi ålmennyttige gåver. Først og fremst gjennom direkte kronebidrag til ulike lag og forreningar i kommunen.

Etne Sparebank har alltid vore ein sjølvstendig bank. I strategiplanen til banken står det: ”Etne Sparebank skal vera ein solid, stabil og konkurransedyktig medspelar i lokalsamfunnet”
Gry Johansen

**Gry Johansen** () er ei dansk songar. Ho vann Dansk Melodi Grand Prix 1983 og fekk representere Danmark i Eurovision Song Contest 1983. Ho har og vore med i Dansk Melodi Grand Prix 1989 og Dansk Melodi Grand Prix 2000.
Kiryat Arba

**Kiryat Arba** eller **Qiryat Arba** (hebraisk skrift קִרְיַת־אַרְבַּע) er ei urban israelsk busetjing på den okkuperte Vestbreidda. Busetjinga ligg i utkanten av den palestinske byen Hebron i Judeafjella. Folketalet er 7593.(2012) Kiryat Arba vert, saman med dei andre israelske busetjingane på Vestbreidda, rekna som ulovleg etter folkeretten.

## Kjelder
Kedumim

**Kedumim** (hebraisk skrift קְדוּמִים), òg **Qedumim**, er ei israelsk busetjing på den okkuperte Vestbreidda. Busetjinga vart grunnlagt i 1975. Folketalet er 4219.(2012) Kedumim vert, saman med dei andre israelske busetjingane på Vestbreidda, rekna som ulovleg etter folkeretten.

## Bakgrunnsstoff
*Kedumim si nettside på hebraisk og engelsk
Karnei Shomron

**Karnei Shomron** (hebraisk קרני שומרון, tyder Samaria sine lysstråler), er ei israelsk busetjing og lokal kommune på den okkuperte Vestbreidda. Busetjinga vart grunnlagt i 1977. I 2012 var folketalet i Karnei Shomron på 6&nbsp;570. Karnei Shomron ligg i Qalqilya-provinsen og vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda går aust for Karnei Shomron, og skil dermed busetjinga frå resten av Vestbreidda.

Karnei Shomron ligg 48&nbsp;km nordaust for Tel Aviv og 85&nbsp;km nord for Jerusalem.

## Kjelder

## Bakgrunnsstoff
*Karnei Shomron si nettside  på hebraisk
Busetjinga Immanuel

**Immanuel**, (hebraisk skrift עִמָּנוּאֵל) òg skrive **Emmanuel** eller **Emanuel**, er ei israelsk busetjing og ein lokal kommune på den okkuperte Vestbreidda. Immanuel vart grunnlagd i 1983. I følgje Israelsk statistisk sentralbyrå hadde han eit folketal på 3&nbsp;660 i 2011, hovudsakleg harediske, ortodokse jødar.  Immanuel vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda går aust for Immanuel, og skil dermed busetjinga frå resten av Vestbreidda.

## Kjelder

## Bakgrunnsstoff
*Offisiell nettstad på hebraisk
Har Adar

**Har Adar** (hebraisk הר אדר), er ei israelsk busetjing og lokal kommune på den okkuperte Vestbreidda. Busetjinga vart grunnlagt i 1982. Folketalet er 2700.(2007) Han ligg nær Abu Ghosh og Den grøne linja, kring 15 kilometer vest for Jerusalem i Jerusalem-provinsen og vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda går aust for Har Adar, og skil dermed busetjinga frå resten av Vestbreidda.

Om lag 600 palestinske arbeidarar arbeider i Har Adar som dagpendlarar. Lokalstyresmaktene i Har Adar har forbode palestinarane å gå rundt i busetjinga på eiga hand, eller handla i butikken i Har Adar. Arbeidarane må køyrast rundt av arbeidsgjevarane sine dersom dei har ærend.

## Fotnotar


## Bakgrunnsstoff
*Har Adar si nettside på hebraisk
Giv'at Ze'ev

**Giv'at Ze'ev** (hebraisk גבעת זאב, er ei israelsk busetjing på den okkuperte Vestbreidda, fem kilometer nordvest for Jerusalem. Busetjinga vart grunnlagt i 1982. Folketalet er over 14 000.(2013) Giv'at Ze'ev vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda svingar utom Giv'at Ze'ev, og skil dermed busetjinga frå resten av Vestbreidda.

9. mars 2008 gav den israelske statsministeren Ehud Olmert løyve til bygging av 750 nye bustader i Giv'at Ze'ev, i strid med den dåverande politikken om å frysa ny bygging i eksisterande busetjingar. Olmert argumenterte med at løyvet opphavleg var gitt i 1999, men at bygginga berre hadde vore sett på vent grunna den andre intifadaen i 2000. Bygginga vart kritiserte av dei palestinske sjølvstyresmaktene, USA og EU.

## Fotnotar

## Bakgrunnsstoff
*Givat Zeev kommune
Elkana

**Elkana** eller **Elqana** (hebraisk אלקנה, er ei israelsk busetjing og lokal kommune nordvest i Samariahøgdene på den okkuperte Vestbreidda. Busetjinga vart grunnlagt i 1977. Folketalet er 3500 (2009). Elkana vert, saman med dei andre israelske busetjingane på Vestbreidda, rekna som ulovleg etter folkeretten, noko om israelske styresmakter ikkje godtek.

Elkana ligg like aust for Den grøne linja og byen Rosh HaAyin.  Den israelske sperringsmuren/-gjerdet på Vestbreidda svingar austom Elkana, og skil dermed busetjinga frå resten av Vestbreidda.

## Kjelder

**Denne artikkelen bygger på «[[:en:Elkana|Elkana]]» frå ,  den 14. september 2015.*
Efrat

**Efrat** (hebraisk אפרת, tidlegare **Efrata** (hebraisk skrift אֶפְרָתָה) er ei israelsk busetjing og ein lokal kommune i Judeafjella på den okkuperte Vestbreidda. Busetjinga vart grunnlagt i 1983. Folketalet er 8500.(2010) Efrat vert, saman med dei andre israelske busetjingane på Vestbreidda, rekna som ulovleg etter folkeretten. Efrat ligg 12&nbsp;km sør for Jerusalem, mellom Betlehem og Hebron, 6,5&nbsp;km aust for the Den grøne linja. Den israelske sperringsmuren/-gjerdet på Vestbreidda svingar austom Efrat, og skil dermed busetjinga frå resten av Vestbreidda. Busetnaden ligg 960 meter over havet. 

Efrat hadde 9&nbsp;238 innbyggjarar i januar 2013. 

## Historie

I bronsealderen låg det ein busetnad i området der Efrat ligg i dag. Det er gjort arkeologiske utgravingar som har avdekt ein gravplass og meir enn tjue gravgrotter. 

Den moderne Efrat vart grunnlagd i 1983 av Moshe Moskovits som vart den første borgarmeisteren i kommunen. 

## Kjelder

**Delar av denne artikkelen bygger på «[[:en:Efrat|Efrat]]» frå ,  den 14. september 2015.* 
*** oppgav desse kjeldene:*


## Bakgrunnsstoff
*Efrat sine nettsider  på hebraisk og engelsk
Beit El

**Beit El** (hebraisk בית אל, er ei israelsk busetjing og ein lokal kommune sentralt på den okkuperte Vestbreidda. Busetjinga vart grunnlagt i 1977. Folketalet er over 6000.(2013) Beit El ligg i Ramallah og al-Bireh-provinsen og vert, saman med dei andre israelske busetjingane på Vestbreidda, rekna som ulovleg etter folkeretten.

## Kjelder

## Bakgrunnsstoff
* Bet El sine nettsider  på hebraisk
Alfei Menashe

**Alfei Menashe** (hebraisk אלפי מנשה), er ei israelsk busetjing på den okkuperte Vestbreidda. Han fekk status som lokal kommune i 1987. I 2013 hadde han 8&nbsp;036 innbyggjarar. Busetjinga ligg i Qalqilya-provinsen og vert, saman med dei andre israelske busetjingane på Vestbreidda, rekna som ulovleg etter folkeretten. Israel sin separasjonsmur/-gjerde svingar rundt Alfei Menashe, og skil dermed busetjinga fysisk frå resten av Vestbreidda.

## Kjelder

## Bakgrunnsstoff
*Offisiell nettstad
SN sin høgkommissær for menneskerettar

**SN sin høgkommissær for menneskerettar** (**OHCHR**) er ei spesialavdeling i SN-systemet som blei oppretta i 1994 for å verna om menneskerettane som er skrivne ned i Menneskerettsfråsegna frå 1948 og garanterte under folkeretten. Høgkommissæren har formell rang som visegeneralsekretær i SN. 

Avdelinga blei grunnlagd på basis av ei anbefaling frå verdskonferansen om menneskerettar i 1993,
etter påtrykk frå mellom anna dei nordiske landa. Arbeidet hennar er retta mot styresmakter i form av direkte rådgjeving, forpliktande avtalar og traktatar, og skiping og og bygging av statlege og ikkje-statlege institusjonar.

## Høgkommissærar
* José Ayala-Lasso ( 1994–1997)
* Mary Robinson ( 1997–2002)
* Sérgio Vieira de Mello ( 2002–2003)
* Louise Arbour ( 2004–2008)
* Navi Pillay ( 2008–2014)
* Zeid bin Ra'ad ( 2014-2018)
* Michelle Bachelet ( 2018–2022)
* Volker Türk ( 2022–)

## Merknader

## Kjelder

**Denne artikkelen bygger på «[[:nb:FNs høykommissær for menneskerettigheter|FNs høykommissær for menneskerettigheter]]» frå ,  den 20. mars 2011.*  

## Bakgrunnsstoff

*
Wyclef Jean

**Nel Ust Wyclef Jean** () er ein haitisk-amerikansk songar, musikkprodusent og politisk aktivist. 

## Biografi

Wyclef Jean vart fyrst kjend som ein av rapparane i hip-hop-trioen Fugees frå 1992 til 1997, saman med Pras Michel og Lauryn Hill. I -97 starta han solokarrieren sin med plata *The Carnival*. Han har hatt stor suksess som soloartist, og vart m.a. kjend for hitsa *Gone Till November* og *911*. Fram til 2011 har han stått for ni soloutgjevingar. Wyclef Jean opptredde mellom anna på Nobels Fredspriskonsert i Oslo i 2009.

I 2010 ynskte han å stille til presidentvalg på Haiti, men fekk ikkje stille fordi han ikkje har fast base i landet. Den siste plata hans frå 2011 har då også fått tittelen *If I Were President: The Haitian Experience*. 19. mars 2011 blei han skoten i handa utanfor Port-au-Prince, men blei utskriven frå sjukehuset dagen etter.

Wyclef Jean er gift med Marie Claudinette, og dei har ei adoptivdotter saman.

## Diskografi

* 1997: *The Carnival* 
* 2000: *The Ecleftic: 2 Sides II a Book* 
* 2002: *Masquerade* 
* 2003: *Greatest Hits* 
* 2003: *The Preacher's Son* 
* 2004: *Welcome to Haiti: Creole 101* 
* 2007: *Carnival Vol. II: Memoirs of an Immigrant*
* 2009: *From the Hut, To the Projects, To the Mansion* 
* 2011: *If I Were President: The Haitian Experience*

## Kjelder

* *Artikkelen er basert på Engelsk Wikipedia om Wyclef Jean, henta inn 25. mars 2011*.

### Referansar
Politivald

**Politivald** viser til valdsbruk frå politiet. Ved sida av militærvesenet er politiet vanlegvis den einaste institusjonen med lovfesta myndigheit til autorisert maktbruk. Visse former for valdsbruk blir generelt oppfatta som legitime, som avgrensa bruk av vald ved arrestasjonar eller for å hindra skade frå ein valdsbrukar. Andre typar praksis, som overdriven eller unødvendig valdsbruk eller bruk av vald for å tvinga fram tilståingar (tortur), blir gjerne rekna som illegitim og kan strida mot lovverk eller internasjonale menneskerettar. Kva som er «nødvendig» og kva som er «unødvendig» valdsbruk kan vera vanskeleg å skilja klart, og situasjonar blir gjerne oppfatta ulikt av valdsutøvarar og dei det blir utøvd vald mot.

## Politivald i Noreg
I Noreg er politivaldsakene i Bergen på 1970- og 80-talet truleg det mest omfattande tilfellet av politivald i nyare tid. 

Berre ein liten del av meldte tilfelle av politivald i Noreg endar med domfelling. Statistikken i slike saker viser at det er svært vanskeleg å vinna fram. I første halvår av 2008 behandla Spesialeininga for politisaker 485 saker, og 3 prosent av tilfella førte til påtaleavgjerdsler som førelegg, sikting, tilståingsdom eller tiltale. Ein del saker (19 tilfelle) blei ikkje avgjort ved spesialeininga, men gjekk til administrativ vurdering hjå politimeister eller sjef for særorgan. Blant dei som klaga på behandling av saka var det berre 3 som nådde fram, av 74 klager på Spesialeininga sine  avgjerdsler blei desse oppretthaldne i 71 saker.

## Kjelder

**Denne artikkelen inneheld stoff frå [http://no.wikipedia.org/w/index.php?title=Politivold&oldid=8153446  «Politivold]» frå ,  den 20. mars 2011.*  
 

**Denne artikkelen inneheld stoff frå [http://sv.wikipedia.org/w/index.php?title=Polisbrutalitet&oldid=13755602  «Polisbrutalitet]» frå ,  den 20. mars 2011.*  
 
*
Den egyptiske revolusjonen i 1952

**Den egyptiske revolusjonen i 1952** (arabisk ثورة 23 يوليو 1952), også kjent som **23. juli-revolusjonen**, viser til hendingane som styrta kong Farouk I av Egypt og monarkiet og innførte ein militærstyrt republikk i Egypt. Statskuppet blei utført av ei gruppe kjend som «Dei frie offiserane» den 23. juli 1952. Leiaren av gruppa, Gamal Abdel Nasser, blei den første presidenten i landet. Suksessen til revolusjonen inspirerte mange arabiske og afrikanske land til å fjerna pro-vestlege (særleg pro-britiske og pro-franske) regime.

Hendinga er minna i Egypt ved at nasjonaldagen deira er 23. juli, kjend som revolusjonsdagen.

## Kjelder

**Denne artikkelen bygger på «[[:nb:Den egyptiske revolusjonen i 1952|Den egyptiske revolusjonen i 1952]]» frå ,  den 20. mars 2011.*  
 

**Denne artikkelen bygger på «[[:en:1952 Egyptian revolution|1952 Egyptian revolution]]» frå ,  den 20. mars 2011.*
Golden Gate Bridge

**Golden Gate Bridge** er ei hengebru over Golden Gate, munningen av San Francisco-bukta i Stillehavet. Brua bind saman San Francisco med Marin County. Denne berømte raude brua er 2,7 km lang. Den er ein del av California State Route 1.

## Historie
Brua blei bygd mellom 1933 og 1937, og er med sitt 1280 meter lange hovudspenn ei av verdas lengste hengebruer. Den var inntil 1964 verdas lengste bru totalt. Brua er ei vektankra hengebru, og 1280 meter med ope vatn passerer under dei to høge brutårna av stål. Dei to hovudkablane er spente mellom to elegante tårn og veg 11 000 tonn kvar.

Hovudkablane er laga av over 25 000 individuelle vaierar, og overfører vertikalkrefter frå brudekket til tårna.

Golden Gate Bridge var ein suksess og hadde tent inn kostnadane på 75 millionar dollar innan 1971. Berre reisande på veg sørover inn i San Francisco måtte betale bompengar. Dei siste 70 åra har brua stått imot eit utal jordskjelv, inkludert det øydeleggande skjelvet med styrke på 7,1 på Richters skala i 1989. Brua har berre vore stengd tre gongar på grunn av sterk vind i heile  historia si.

## Fall frå brua
Kvart år døyr ca. 25 menneske etter å ha hoppa frå brua. I mars 2011 overlevde ein 17 år gammal gut etter å ha falle dei 60 meterane ned til sjøen og i april same år overlevde ei 16 år gamal jente.  

## Galleri
 
Fil:Golden Gate Bridge architecture 04.jpg|Trafikk på Golden Gate Bridge, 19. juli 2006
Fil:View From Bench.jpg|Golden Gate Bridge, 8. mai 2008
Fil:Golden Gate Bridge 8.JPG|Golden Gate Bridge, 9. desember 2008


## Kjelder

## Bakgrunsstoff
Karlsborg

**Karlsborg** er ein svensk by og centralort i Karlsborgs kommun i Västra Götalands län i landskapet Västergötland. I 2005 hadde byen  innbyggjarar. 

Karlsborg ligg ved vestsida av Vättern og er kjend for Karlsborgs festning som blei oppført i åra 1819&ndash;1909. Tettstaden blei grunnlagt og baserte veksten sin på byggarbeida på Karlsborg festning på 1800-talet. Festninga var meint å fungere som reservehovudstad for Sverige i ein krigssituasjon.

## Bakgrunnsstoff
*Nettstaden til Karlsborgs kommun
Tranemo

**Tranemo** er ein svensk tettstad og centralort i Tranemo kommun i Västra Götalands län i landskapet Västergötland. I 2005 hadde tettstaden  innbyggjarar. 

## Bakgrunnsstoff
* Nettstaden til Tranemo kommun
Mellerud

**Mellerud** er ein svensk by og centralort i Melleruds kommun i Västra Götalands län i landskapet Västergötland. I 2011 hadde byen  innbyggjarar. 

Mellerud ligg cirka 35 kilometer nord for Vänersborg. Byen er eit handelssentrum og jernbaneknutepunkt, mellom anna for Dalslandsbanan til Kornsjø i Noreg. 

## Bakgrunnsstoff
* Nettstaden til Melleruds kommun
Lysekil

**Lysekil** er ein svensk by og administrasjonssenter i Lysekils kommun i Västra Götalands län i landskapet Västergötland. I 2006 hadde byen  innbyggjarar. Byen ligg på nordsida av munningen til Gullmarsfjorden, sørvest for Uddevalla.

Næringslivet er dominert av næringsmiddelindustri, som hermetikkfabrikkar (fisk), og teneste- og servicenæringar. Lysekil er ein velbesøkt bade- og kurstad med mellom anna havfiskelaboratorium og akvarium. 

Lysekil er eit gamalt fiskeleie. Staden fekk bystatus i 1903.

## Kjelder

## Bakgrunnsstoff
*Nettstaden til Lysekils kommun
Skjegg

**Skjegg** er tett hårvekst i nedre delen av andletet, særleg ved haka og langs kinna. Hårvekst på overleppa kan vera del av eit skjegg, men blir også kalla bart, særleg om det står åleine.

Ein kan også kalla visse utvekstar frå dyr og plantar «skjegg», til dømes på geitebukkar, torsk og på strå.

## Kjelder

## Bakgrunnsstoff
Your Time Is Gonna Come

«**Your Time Is Gonna Come**» er ein song av det engelske rockebandet Led Zeppelin, gjeven ut i 1969 på debutalbumet deira *[[Led Zeppelin av Led Zeppelin|Led Zeppelin]]*.

Gitarist Jimmy Page spelte ein ustemd Fender 10-strengs stålgitar på songen.  I eit intervju i 1977 sa Page at han først lærte å spele stålgitaren under innspelinga til det første albumet. Bassist John Paul Jones spelar orgel, og nyttar pedalane som bass.

Teksten omhandlar ei utru jente som må betale prisen for måten ho oppfører seg på. Linjene «One of these days and it won't be long / You'll look for me but baby I'll be gone» er henta frå Ray Charles-songen «I Believe to My Soul» og syner kjærleiken Robert Plant hadde for R&B.

Den einaste kjende gongen Led Zeppelin spela songen på konsert var eit kort utdrag i Tokyo den 24. september 1971 under ein medley med «Whole Lotta Love». Dette finst på piratkopialbumet *Light and Shade*.

Jimmy Page spelte «Your Time Is Gonna Come» på turneen sin med The Black Crowes i 1999. Dette finst mellom anna på albumet *[[Live at the Greek]]*.

Slash, tidlegare gitarist i Guns N' Roses, har omtalt «Your Time Is Gonna Come» som favorittsongen sin av Led Zeppelin. Plateprodusent Rick Rubin sa om songen: «Det er som om trommene spelar ein stor rockelåt, medan gitarane spelar ei roleg folkevise. Og han har eit av dei mest livlege refrenga i nokon Led Zeppelin-song, men teksten er så mørk.»

## Medverkande
* Robert Plant - vokal
* Jimmy Page - gitarar
* John Paul Jones - orgel, basspedalar
* John Bonham - trommer

## Andre versjonar
* 1969: Sandie Shaw (*[[Reviewing the Situation]]*)
* 1990: Dread Zeppelin (*[[Un-Led-Ed]]*)
* 2000: Jimmy Page & The Black Crowes (*[[Live at the Greek]]*)
* 2001: Wolfgang (*[[Black Mantra]]*)
* 2003: various artists (*Pickin' on Led Zeppelin, Vol. 2*)
* 2005: Iron Horse (*Whole Lotta Bluegrass: A Bluegrass Tribute to Led Zeppelin*)
* 2006: Joe Parr Band (*Hurts to Be Lonely*)
* 2007: Vanilla Fudge (*[[Out Through the in Door]]*)
* 2009: The Hold Steady (live) http://crosscut.com/blog/crosscut/19143/ 

## Kjelder

**Denne artikkelen bygger på «[[:en:Your Time Is Gonna Come|Your Time Is Gonna Come]]» frå ,  den 21. mars 2011.* 
*** oppgav desse kjeldene:*
***Led Zeppelin: Dazed and Confused: The Stories Behind Every Song*, by Chris Welch, ISBN 1-56025-818-7
***The Complete Guide to the Music of Led Zeppelin*, by Dave Lewis, ISBN 0-7119-3528-9
Velferdstinget i Bergen

**Velferdstinget Vest,** tidlegare Velferdstinget i Bergen, er det øvste studentorganet i Studentsamskipnaden på Vestlandet (Sammen), tidlegare Studentsamskipnaden i Bergen (SiB). Det er ei samanslutning mellom studentdemokratia til alle utdanningsinstitusjonane som er tilknytte samskipnaden. Til saman sit det 31 representantar i Velferdstinget. Velferdstinget i Bergen vart stifta 7. oktober 1997.

## Føremål
Føremålet er å gje studentane i Haugesund, Stord, Bergen, Sogndal og Førde ei felles røyst andsynes Sammen og andre aktørar i studentvelferdssaker.

Velferdstinget avgjer fordelinga av den delen av semesteravgifta som primært går til studentkultur, studentmedia og studentidrett. I tillegg vel Velferdstinget halvparten av styremedlemma i Sammen, inkludert leiar som har dobbeltstemme. Velferdstinget vel òg studentrepresentantar til alle andre råd og utval i Sammen.

## Representasjon
Dei lokale studentdemokratia tilknytte SiB avgjer sjølve kven som skal representere dei i Velferdstinget. Talet på representantar frå kvart studentdemokrati avgjerast av studenttalet.

Noverande representasjon, sortert etter storleik og mandat:
* Universitetet i Bergen (10 representanter)
* Høgskolen på Vestlandet (10 representanter)
* Norges handelshøyskole (3 representanter)
* BI Bergen (2 representanter)
* NLA Høyskolen (2 representant)
* VID Vitenskapelige Høgskole (1 representant)
* Bergen Arkitekt Skole (1 representant)
* Campus Kristiania Bergen (1 representant)
* Skrivekunstakademiet (1 representant)
Alle studentar tilknytte Sammen har møte-, tale- og forslagsrett i Velferdstinget, og kan stille til alle verv som Velferdstinget vel til.

## Utøvande organ
Velferdstinget sitt arbeidsutval (VT-AU) er Velferdstinget sitt utøvande organ. . Kulturstyret er Velferdstinget sitt utøvande organ i kultursaker. Budsjettkomitéen er Velferdstinget sitt organ for søknadshandsaming og innstiller på fordeling av semesteravgifta kvart år.

## Leiarar
Velferdstinget har hatt fylgjande leiarar

2017: Mia Milde

2016-2017: Sverre Hartveit

2015-2016: Linnea Reitan Jensen

2014: Tor Sivertsen Prestegard

2013: Anna Gjertsen

2011-2012: Audun Kjørstad

2010: Bjørn-Anders Hind

2009: Katrine Sirnes Hjellum

2008: Erlend Sleire

2007: 

2006: Mari Helen Varøy

2005: Erik Sandquist

2004: 

2002-2003: Aimar Akholt

2001: 

2000: Arild E. Helgøy

1999: Sveinung Fjose

1998: Kjetil Torpp

1997: Ingen leiarkandidat ved konstituerande møte i desember
## Referansar

## Bakgrunnsstoff
* Heimesida til Velferdstinget i Bergen 
* Heimesida til Studentsamskipnaden i Bergen
* https://www.sammen.no/no/bergen
* http://www.vtvest.no/
Black Mountain Side

«**Black Mountain Side**» er ein instrumental av det engelske rockebandet Led Zeppelin som i 1969 vart gjeven ut på debutalbumet *[[Led Zeppelin av Led Zeppelin|Led Zeppelin]]*. Han vart innspelt i Olympic Studios i London i oktober 1968. 

## Songstruktur
«Black Mountain Side"» var inspirert av den tradisjonelle irske folkesongen «Down by Blackwaterside». Gitararrangementet ligg tett opp til versjonen til Bert Jansch av denne songen, som vart spelt inn i 1966 for albumet hans *[[Jack Orion]]*. Dette arrangementet lærte han til Al Stewart, som igjen lærte han vidare til Jimmy Page, som var studiomusikar for debutalbumet til Stewart.  

Då songen vart spela på konsertane til Led Zeppelin, var han vanlegvis ein del av instrumentalen til Jimmy Page, «White Summer» og samla varte dei om lag 11 minuttar. Songen vart spela fram til den femte amerikanske turneen deira i 1970. Fleire år seinare vart han henta fram att i 1977, 1979 og 1980. «Black Mountain Side» vart òg nytta som introduksjon til «Kashmir» på den siste turneen. Det finst ein konsertversjon av songen på *[[Led Zeppelin (DVD)|Led Zeppelin DVD]]*, frå Royal Albert Hall i 1970. «White Summer»/«Black Mountain Side» vart gjeven ut på albumet *[[Coda av Led Zeppelin|Coda]]* frå 1982. 

Page spela seinare songen då han var med i bandet The Firm, ei gruppa han starta i lag med Paul Rodgers.

## Medverkande
*Jimmy Page - gitar
*Viram Jasani - tabla

## Kjelder

**Denne artikkelen bygger på «[[:en:Black Mountain Side|Black Mountain Side]]» frå ,  den 21. mars 2011.* 
*** oppgav desse kjeldene: 
***Led Zeppelin: Dazed and Confused: The Stories Behind Every Song*, by Chris Welch, ISBN 1-56025-818-7
***The Complete Guide to the Music of Led Zeppelin*, by Dave Lewis, ISBN 0-7119-3528-9
*
I Can't Quit You Baby

«**I Can't Quit You Baby**» er ein bluesstandard skriven av Willie Dixon og først spelt inn av bluesartisten Otis Rush, ein av dei første eksponentane for «West Side Sound».  Songen er ein langsam 12-taktsblues, som vart nytta av arrangør og produsent Dixon til å lansere Rush og Cobra Records, sidan det var første singel for begge. Singelen vart ein suksess og nådde sjetteplassen på Billboard R&B-lista i 1956. I sjølvbiografien sin forklarer Willie Dixon at «I Can't Quit You Baby» vart skriven om eit forhold som Rush såg ut til å vere oppteken av på denne tida og som Dixon nytta til å få fram ei lidenskapleg framføring av Rush.

Otis Rush kom attende til «I Can't Quit You Baby» fleire gonger i løpet av åra, mellom anna ei ny innspeling for bluessamlinga *Chicago|The Blues|Today! Vol. 2* i 1966 (Vanguard 79217).  Denne versjonen hadde eit anna arrangement. Det er denne versjonen dei fleste coverversjonane er baserte på. John Mayall's Bluesbreakers spelte songen i 1967 på *[[Crusade]]* (Decca SKL 4890/London PS 529). I 1969 spelte  Little Milton (Checker 1212) og låtskrivaren Willie Dixon (Columbia PC 9987) òg inn songen. Sidan den gong har han vorte spelt av mange bluesartistar og andre artistar.  Den originale singelen til Otis Rush vart innlemma i Blues Hall of Fame i 1994.

## Led Zeppelin-versjonen

Det engelske rockebandet Led Zeppelin spela inn «I Can't Quit You Baby» for debutalbumet *[[Led Zeppelin av Led Zeppelin|Led Zeppelin]]*. Utgåva deira følgjer generelt Otis Rush-utgåva frå 1966, men med andre instrument og dynamikk.  Han inneheld òg ein gitarpause der Jimmy Page spelar fire taktar aleine før han set i gang igjen soloen.

Led Zeppelin spela «I Can't Quit You Baby» mykje på konsertar frå 1968 til tidleg i 1970. ot to konsertopptak frå 1969 finst på *[[Led Zeppelin BBC Sessions]]*.  Ei utgåve av songen den 9. januar 1970 frå Royal Albert Hall finst på *[[Led Zeppelin (DVD)]]* (ei forkorta utgåve av denne framføringa finst på *[[Coda av Led Zeppelin|Coda]]* frå 1982). 

## Andre versjonar
* 1989: Nine Below Zero (*Live at the Venue*)
* 1990: Dread Zeppelin (*[[Un-Led-Ed]]*)
* 1999: Todd Wolfe (*Live from Manny's Car Wash*)
* 2002: Lennon Page (*L.A. Rockabilly Blues*)
* 2004: Gary Moore (*[[Power of the Blues]]*)
* 2006: Mike Manne and Tiger Blues (*Mr. Blues and I*)

## Kjelder


**Denne artikkelen bygger på «[[:en:I Can&#39;t Quit You Baby|I Can&#39;t Quit You Baby]]» frå ,  den 21. mars 2011.* 
*** oppgav desse kjeldene:*
**Led Zeppelin: Dazed and Confused: The Stories Behind Every Song*, by Chris Welch, ISBN 1-56025-818-7
**The Complete Guide to the Music of Led Zeppelin*, by Dave Lewis, ISBN 0-7119-3528-9
Akashi-Kaikyo-brua

**Akashi-Kaikyo-brua** (japansk *明石海峡大橋*, *Akashi Kaikyou Oohashi*) i Japan er med eit fritt spenn på 1 991 meter verdas lengste hengebru. Totallengda på brua er 3 911 meter. Brua vart opna 5. april 1998 og strekkjer seg frå byen Kobe ut til øya Awaji.